Maatskappye veg teen Google | Die Vryburger
'n Hele aantal bekende maatskappye, onder meer Microsoft, het glo versoek om Google te ondersoek oor sy beweerde onbillike praktyk in die gesofistikeerde slimfoon-bedryf.
'n Oorkoepelende struktuur, FairSearch, wat bestaan uit 17 swaargewigte soos Expedia, TripAdvisor, Microsoft, Nokia en Oracle, beweer dat Google 'n onregverdig voordeel geniet weens sy Android-bedryfstelsel.
"Die maatskappye versoek dat die Europese Kommissie 'n spoedige maar beslissend sal optree om mededinging en innovering te beskerm", het Thomas Vinje, die FairSearch-verteenwoordiger, gesê.
FairSearch beweer dat Google druk plaas op maatskappye wat die Android-bedryfstelsel gebruik om Google se toonaangewende programme soos Google Maps en YouTube te gebruik.
Op so 'n wyse oorheers Google dan aanlyn-soektogte en die advertensiemark wat daarmee gepaard gaan.
3 thoughts on "Maatskappye veg teen Google"
Gerrie Venter April 11, 2013 at 5:47 am
Waar begin en eindig vrye onderneming? As jy goed is, is jy goed.
Ruan April 11, 2013 at 11:03 pm
Ek verstaan ook nie heeltemal wat die beswaar is nie, Gerrie. Klink my die manne inoveer net beter as die res. As ek in die F1 'n beter kar bou as die res, het ek dan ook 'n onregverdige voordeel, of verstaan ek die ding nou heel verkeerd?
Johann Botha April 12, 2013 at 12:02 am
Meeste mense dink aan Google as 'n "soekenjin" en is nie bewus van al hulle ander bedrywighede nie. Google is nie mense wat enige respek vir 'n rekenaargebruiker se privaatheid of persoonlike inligting het nie Laai maar 'n program op jou rekenaar wat aantoon watter geheime paadjies jou webblaaier loop om 'n webblad oop te maak en dan kan 'n mens 'n idee vorm van hoe bedrywig Google o.a (onder verskillende name) is wat inligtingvloei betref. Praat nie eens van radiobakens op jou rekenaar plant sodat jou ligging orals bepaal kan word nie.
Microsoft is dalk jaloers op Google en die werklike rede is dalk dat Google met allerhande onderduimse metodes meer vertroulike inligting steel as Microsoft.
Indien 'n mens jou minder wil blootstel aan Internet "ontbloting" gebruik liewers 'n soekenjin wat minstens nie jou IP adres noteer nie.